عملے، عوامی شکایات اور پنشن کی وزارت
سکریٹری، پنشن اور پنشن یافتگان کی بہبود کے محکمہ نے پونے میں آل انڈیا سنٹرل گورنمنٹ پنشنرز ایسوسی ایشن اور ڈیفنس اکاؤنٹس پنشنرز ایسوسی ایشن کے اراکین سے خطاب کیا
انہوں نے پنشن یافتگان کی فلاح و بہبود اور ان کی شکایات کا فوری اور مؤثر ازالہ یقینی بنانے کے لیے مرکزی حکومت کے عزم کا اعادہ کیا
پنشن اور پنشن یافتگان کی بہبود کے محکمے نے پنشن یافتگان کی فلاح و بہبود کو بہتر بنانے کی سمت کئی اقدامات کیے ہیں جن میں پنشن سے متعلق مختلف سرگرمیوں کی ڈیجیٹائزیشن بھی شامل ہے۔ محکمہ نے مختلف ذرائع سے سبھی پنشن یافتگان تک پہنچنے اور اپنے اقدامات کے بارے میں بیداری پھیلانے کے لیے کئی قدم اٹھائے ہیں تاکہ سبھی پنشن یافتگان ان کے لئے نافذ کئے گئے فوائد کا استعمال کرنے کے اہل ہوسکیں۔
پنشن یافتگان کو ضروری معلومات فراہم کرنے اور ان کو درپیش مسائل کو سمجھنے کے ساتھ ساتھ ان کی طرف سے بھیجی گئی کسی بھی تجاویز پر توجہ دینے کے مقصد سے، محکمہ پنشن اور پنشن یافتگان کی بہبود آن لائن موڈ کے ساتھ ساتھ فزیکل طریقہ سے میٹنگوں کے ذریعہ بھی بیداری پروگرام منعقد کررہا ہے ۔ پنشنرز پورٹل کے تحت، محکمہ پنشن اور پنشنرز ویلفیئر کے پاس اس وقت ملک میں 50 پنشنرز ایسوسی ایشنز رجسٹرڈ ہیں۔
پنشن یافتگان تک رسائی کے پروگرام کے ایک حصے کے طور پر، اس محکمے نے رجسٹرڈ پنشنرز ایسوسی ایشنوں کے ساتھ وقفے وقفے سے آن لائن اور فزیکل طور پر میٹنگ کی ایک سیریز منعقد کرنا شروع کیا ہے۔ اس سلسلے کے ایک حصے کے طور پر، پونے میں دو رجسٹرڈ پنشنرز ایسوسی ایشنز، آل انڈیا سنٹرل گورنمنٹ پنشنرز ایسوسی ایشن اور ڈیفنس اکاؤنٹس پنشنرز ایسوسی ایشن کے ممبران کے ساتھ ایک میٹنگ کا انعقاد کیا گیا تھا، جس کے لیے جناب وی سرینواس، سکریٹری ،پنشن اور پنشنرز کی بہبود کے محکمے اور جناب سنجیو نارائن ماتھور، ایڈیشنل سیکریٹری، پنشن اور پنشنرز کی بہبود کے محکمہ نے 21 جولائی 2023 کو پونے کا دورہ کیا۔
بات چیت کے دوران سکریٹری  نے ایسوسی ایشن کے اراکین کو محکمہ کے مختلف اقدامات کے بارے میں آگاہ کیا، جن میں ملک گیر ڈی ایل سی مہم، طویل عرصہ سے چلی آرہی شکایتوں کو بروقت حل کرنے کے لئے ملک گیر پنشن عدالتیں اور انوبھو پورٹل شامل ہے۔ اس میں مختلف ریٹائرڈ لوگوں کے ذریعہ جمع کرائے گئے مضامین شائع کیے جاتے ہیں۔ انہوں نے ممبران کو محکمہ کے آن لائن شکایت رجسٹریشن پورٹل سی پی ای این جی آر اے ایم ایس کے بارے میں بھی جانکاری دی۔انہوں نے پنشن اور پنشن یافتگان کی بہبود کے محکمے کی طرف سے اٹھائے گئے اقدامات کے بارے میں پیغامات کی تشہیر کرنے اور دور دراز علاقوں میں رہنے والے پنشنرز کے ذریعے ڈیجیٹل تعلیم کی سمت فعال طور پر کام کرنے کے بارے میں میں پنشنرز ایسوسی ایشنز کے اہم کردار کا ذکر کیا۔ انہوں نے ایسوسی ایشنز سے فیڈ بیک لیا اور ایسوسی ایشوں کے باشعور ممبران کے ساتھ بات چیت کو سراہا۔ انہوں نے شرکاء کو انوبھو پرسکار اور محکمہ کے انوبھو پرسکار یافتگان کے بارے میں بتایا۔
جناب وی سری نواس، سکریٹری  نے پنشن یافتگان کے لئے باوقار زندگی کی اہمیت کو دوہراتے ہوئے اس شعبے کی اہمیت کو ذہن میں رکھتے ہوئے پنشن کے طریقہ کار کو سہل بنانے کی سمت ان کے محکمہ کے ذریعہ ڈی ایل سی بیداری مہم منعقد کرنے کے بارے میں متعلقہ محکمے کی پہل کو مشترک کیا ۔ انہوں نے نئے روڈ میپ کی نشاندہی کے لیے پنشنرز ایسوسی ایشنز کے ساتھ اس طرح کی بات چیت کی اہمیت پر زور دیا ہے۔ انہوں نے ان بینکوں کے تعاون کے بارے میں بات چیت کی جو وقت پر اور صحیح ادائیگیوں کے ذریعے پنشن یافتگان کو سہولت فراہم کرنے کے لیے پرعزم ہیں۔
پنشن اور پنشنرز کی بہبود کے محکمہ کے ایڈیشنل سکریٹری، جناب سنجیو نارائن ماتھور نے اسپتالوں میں داخل اور مجبور پنشن یافتگان پر خا ص طور پر دینے کے ساتھ، دور دراز کے مقامات کے پنشن یافتگان تک رسائی کو یقینی بنانے کے لئے ایک ملک گیر ڈی ایل سی مہم منعقد کرنے کے بارے میں متعلقہ محکمے کی پہل کو مشترک کیا ۔انہوں نے بتایا کہ نومبر 2022 میں ملک کے 37 مقامات پر منعقد پچھلی ملک گیر ڈی ایل سی مہم نے مرکزی حکومت کے پنشن یافتگان کو 35 لاکھ سے زیادہ ڈی ایل سی بنانے کا اہل بنایا تھا اور اسی طرح اس مہم کے ذریعے نومبر 2023 میں 100 مقامات پر پروگرام منعقد کرنے کی تجویز ہے، جس میں پنشنرز ایسوسی ایشنزسرگرم طریقہ سے حصہ لے کر محکمہ کی مدد کریں گی۔
دفاعی خدمات کے پرنسپل کنٹرولر ڈاکٹر راجیو چوان نے کہا کہ پنشن یافتگان کی زندگی کو سہل بنانے کے لیے سبھی ریٹائرڈ لوگوں کو ریٹائرمنٹ سے قبل اسمارٹ فون جیسے آلات کے استعمال سے متعلق تکنیکی طور پر بیدارکیا جانا چاہیے۔ انہیں ایسی معلومات سے ہونے والے فوائد، سرمایہ کاری کے طریقوں، بیمہ اور ایسے دیگر معاملوں کے بارے میں حساس بنایا جانا چاہیے۔ انہوں نے ایک مشترکہ پلیٹ فارم پر بات چیت کی اہمیت کے بارے میں جانکاری دی۔ جہاں پنشن کے معاملوں کے بارے میں بات چیت کی جاسکتی ہے اور 'ہم' نقطہ نظر کے ساتھ سبھی سروس سینٹرز پر انسانی ہمدردی کے تحت کام کئے جانے کی ضرورت کے بارے میں بتایا۔ جہاں تک پنشن یافتگان کو باخبر کرنے کا تعلق ہے، یہ مختلف سینک کلیان بورڈوں اور پنشن یافتگان کے ساتھ ذاتی طور پر بات چیت کے ذریعے کیا جا سکتا ہے۔ پی سی ڈی اے پونے ہر سال 17 دسمبر کو پنشنرز دیوس مناتا ہے جو پنشن یافتگان کے تئیں عزت و احترام کی علامت ہے۔
جناب ایچ ایف چودھری، جنرل سکریٹری، آل انڈیا سنٹرل گورنمنٹ پنشنرس ایسوسی ایشن، پونے اور محترمہ راجلکشمی دیوراجن، صدر، ڈیفنس اکاؤنٹس پنشنرز ایسوسی ایشن، پونے نے اپنی اپنی ایسوسی ایشن کے ڈھانچے اور ان کے ذریعہ کی گئی سرگرمیوں کے بارے میں تفصیلی معلومات فراہم کی ،جس میں پنشن آرڈر کی تشہیر، ممبران کے ساتھ باقاعدہ میٹنگوں اور متعلقہ دفاتر کے ساتھ ان کی شکایتوں کو ازالہ کرنا شامل ہے۔ انہوں نے واٹس ایپ گروپوں، اخبارات اور مختلف سوشل میڈیا پلیٹ فارموں کے ذریعے اطلاعات فراہم کرنے اور ممبران کے ساتھ بات چیت کرنے کے مختلف طریقوں کے بارے میں بھی جانکاری دی ۔ انہوں نے مجوزہ ملک گیر ڈی ایل سی مہم سمیت پنشن اور پنشنرز ویلفیئر محکمہ کی سبھی پہل قدمیوں میں مکمل تعاون اور شراکت داری کی یقین دہانی کرائی۔ دونوں ایسوسی ایشنز نے ڈی ایل سی بیداری مہم اور مجاز بیٹیوں کو فیملی پنشن کے فائدہ جیسی پہل کرنے کے بارے میں پنشن اور پنشنرز ویلفیئر محکمہ کا شکریہ ادا کیا۔